钦定古今图书集成/明伦汇编/皇极典/第001卷 > 林逋省心录 > 《君亲》
## 钦定古今图书集成/明伦汇编/皇极典/第001卷 > 林逋省心录 > 《君亲》

事亲孝者，事君必忠。何以知之。良知故存，虽妻子不
能移其爱。推此以尽为臣之道。则爵禄安可易其守。

爱身者，所以孝于亲；爱民者，所以忠于君。

子之事亲，不能承颜养志，则必不能忠于君上。
“内不溺于妻子者，事亲必孝；外不欺于朋友者，事君
必忠。”

以爱妻子之心事亲，则无往而不孝。以保富贵之心
事君，则无往而不忠。

事亲孝，则专其爱，而妻子不能移；事君忠，则尽其职，
而《爵禄不足动》。竭力于亲者，不必须士类；致身于君
者，不必问品秩。